Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Tpt.: A tõkepiacról szóló 2001. évi CXX. törvény.
Paragraph Index: 847

2. Az új értékpapírokat a közvetítõ közvetlenül befektetõknek adja el, a hitelezõ monetáris pénzügyi intézmény pedig pénzt kap az eladott hitel fejében. Felmondási idõ: megegyezik azon idõtartammal, amely akkor kezdõdik, amikor a pénzügyi instrumentum tulajdonosa értesítést küld az instrumentum visszaváltására irányuló szándékáról, és addig a napig tart, amikor a tulajdonos az instrumentumot már hátrányos szerzõdéses feltétel nélkül visszaválthatja. Felmondott hitelek: azok a hitelintézet által felvett hitelek, amelyeket rendes felmondás keretében mondtak fel. Fogyasztási hitel: a háztartásoknak a mindennapi élet szokásos használati tárgyainak megvásárlásához, javíttatásához, illetve szolgáltatások igénybevételéhez nyújtott kölcsön (például áruvásárlási, gépjármûvásárlási, személyi hitel). A szabad felhasználású hitel is fogyasztási hitelnek tekintendõ. A fogyasztási hitelek között kell jelenteni azokat a hitelkártya-konstrukciókat is, ahol a bank nem biztosít kamatmentes periódust, és a kártya csak a hitelhez történõ hozzáférést biztosítja. A Széchenyi-kártyához kapcsolódó hitelek azonban az egyéb hitelek között jelentendõk. Folyószámlahitel: a folyószámlán kialakult negatív egyenleg (overdraft), ideértve a folyószámlával kapcsolatban nyújtott kényszerhiteleket is. Azok a kártyahitelek is ide sorolandók, amelyeknél a bank kamatmentes periódust biztosít. Azokat a kártyahiteleket, ahol a bank kamatmentes periódust nem biztosít a kártyához, a fogyasztási hitelek között kell jelenteni. Hitelkeret: a hitelezõ és az adós között írásban létesített hitelszerzõdés alapján meghatározott pénzösszeg rendelkezésre tartása az adós részére, amelynek terhére a hitelintézet – meghatározott szerzõdési feltételek megléte esetén – a kölcsönszerzõdés megkötésére, vagy egyéb hitelmûvelet végzésére köteles. Hitelleírás (a tranzakciók kiszámításához szükséges adatokat tartalmazó 04. táblában): az elõzõ hónap végén még a mérlegben szereplõ hitel- és hiteljellegû követelések leírása, valamint azok törlesztésekkel csökkentett szerzõdés szerinti, illetve bruttó könyv szerinti értéke alatti eladása a tárgyhónapban. 2008/162. szám Hitelviszonyt megtestesítõ értékpapír: a Tpt. szerinti fogalom. A Felügyeleti mérleg eszköz oldalán a kötvény instrumentum alatt az összes hitelviszonyt megtestesítõ értékpapírt értjük, míg a mérleg forrás oldalán az értékpapírok részletes bontásban szerepelnek. Intézményi változás: az adatszolgáltató MPI-k körében bekövetkezõ változás: összeolvadás, beolvadás, különválás, kiválás, megszûnés, átalakulás más típusú intézménnyé. Konszolidációs államkötvények: a hitel-, bank- és adóskonszolidációk során kibocsátott, átadott államkötvények. Konzorciális hitel: a hitelfelvevõ részére hitelintézetek egy csoportja által nyújtott hitel, függetlenül elnevezésétõl (szindikált hitel, klub hitel, loan participation, stb.) Könyvesbetét: a hitelintézetnél elhelyezett betétek közül az, amelynek elhelyezésekor betétkönyvet állítanak ki (pl. takarékbetétkönyv, nyereménybetétkönyv, stb.), nem ideértve a takaréklevelet. Könyv szerinti bruttó érték: az eszközök, valamint azok mérlegen kívüli tételeinek beszerzési, illetve bekerülési, nyilvántartási (értékvesztésekkel, céltartalékkal, stb. nem csökkentett, értékelési különbözettel nem módosított) értéke. A hitelintézet által kötött szerzõdésbõl eredõ követelés esetén a még nem törlesztett tõkeösszeg. Megvásárolt követelések esetén a bekerülési értékbõl még nem törlesztett rész. Kötvény: lásd a hitelviszonyt megtestesítõ értékpapírnál. Látra szóló és folyószámla betét: a folyószámla betét a folyószámlán kialakult pozitív egyenleg. A látra szóló betétek közé soroljuk a nem folyószámlához kapcsolódó lekötetlen betéteket, az egy napra lekötött betéteket (az egy napos futamidõ munkanapban értendõ), a hitelintézet által kibocsátott utazási csekket, valamint az elektronikus pénz használatával összefüggésben elõre kifizetett, nem lekötött pénzösszegeket (elektronikus pénzt), valamint a látra szóló takarékbetéteket is. Látra szóló betétnek kell tekinteni a futamidõ nélküli betétet is (a betéti okiratokat kivéve). Lekötött betét: olyan nem transzferálható, egy napnál hosszabb idõre lekötött betétek, amelyeket nem lehet, vagy csak bizonyos hátrányos szerzõdéses feltétellel (pl. járó, de nem esedékes kamatok elvesztése) lehet a szerzõdés szerinti rögzített határidõ elõtt visszaváltani A két éven túli lekötésû betétek tartalmazhatnak nyugdíj-elõtakarékossági számlákat is. A futamidõ nélküli betéteket (a betéti okiratokat kivéve) a látra szóló betétek közé kell sorolni. Letéti igazolás (angolszász területen depository receipt: GDR – Global Depository Receipt, ADR – American Depository Receipt): letéti intézmény által bizonylati formában kibocsátott, saját joga szerint értékpapírnak minõsülõ, átruházható befektetési forma, a letétbe helyezett, mögöttes értékpapírokra vonatkozó tulajdonjogot bizonyító okirat. A hitelintézet tulajdonába kerülõ ilyen letéti igazolásokat a mögöttes értékpapíroknak megfelelõ szektornál kell jelenteni a megfelelõ sorban. Multicurrency hitel: olyan hitel, amelyben a bank lehetõséget nyújt az ügyfélnek arra, hogy a hitelt az általa megválasztott, a hitelszerzõdésben elõzetesen rögzített devizanemek egyikében hívja le. Nem tartoznak ide az olyan konstrukciók, amelyek esetében a bank döntése a hitel denominációjának megváltoztatása. Nem forgatható értékpapírok: azon hitelviszonyt megtestesítõ értékpapírok, amelyek tulajdonjogának átruházása korlátozott, azaz vagy jogszabály tiltja eladásukat, vagy szervezett piac hiányában tulajdonosuk nem tudja eladni azokat. A magyar gyakorlatban korlátozottan forgalmazhatónak a zárt körû és az átváltoztatható kötvényeket tekintjük. Nem valódi penziós (elhelyezési) ügylet: az Szmt. szerinti fogalom. Nettó érték: a könyv szerinti bruttó érték értékvesztéssel csökkentett, illetve értékelési különbözettel módosított összege. Penziós ügylet: az Szmt. szerinti fogalom. Repó- és fordított repóügylet: a Tpt. szerinti fogalom. 2008/162. szám Sajátos szállításos repó ügylet: a Tpt. szerinti repóügylet Hitkr-ben meghatározott speciális típusa. Valódi penziós (elhelyezési) ügylet: az Szmt. szerinti fogalom.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes